|  |
| --- |
| **Erzsébetvárosi Értéktár Bizottság**  **Szücs Balázs a Bizottság elnöke** |

Iktatószám:

Napirendi pont: 2.

**ELŐTERJESZTÉS**

**Az Erzsébetvárosi Értéktár Bizottság   
2024. május 29-ei ülésére**

**Tárgy**: Döntés az Erzsébetváros Kincsei 2024. évi programsorozatáról

**Készítette:**

Fehérvári Anita

művelődési és sport referens

**Tisztelt Bizottság!**

A Művelődési, Kulturális és Szociális Bizottság 2024. május 21-ei ülésén döntött az Erzsébetvárosi Értéktár Bizottság Szervezeti és Működési Szabályzatának módosításáról (előterjesztés 1. sz. melléklete). A módosítás értelmében a bizottság feladatköre kiegészült az alábbiak szerint:

*(II.) … „A Bizottság javaslatot tesz Budapest Főváros VII. kerület Erzsébetváros Önkormányzatának Polgármestere részére – a mindenkori költségvetésben rendelkezésre álló keretösszegig - az Erzsébetvárosi Értéktárban szereplő települési nemzeti értékek népszerűsítésére, továbbá egyéb, a kerület múltját, értékeit bemutató programok megvalósítására.”*

*(VI. 7.) „A Bizottság az Erzsébetvárosi Értéktárban szereplő települési nemzeti értékek népszerűsítésére, továbbá egyéb, a kerület múltját, értékeit bemutató programok megvalósítására irányuló javaslatát lehetőség szerint fél éves időtartamra vonatkozóan teszi meg a Polgármester számára.”*

Budapest Főváros VII. kerület Erzsébetváros Önkormányzata 2024. évi költségvetésében e feladatra 2.351.000 Ft áll rendelkezésre. Javaslom, hogy a rendelkezésre álló költségvetési forrás egy részét idén is a Csányi u. 5. szám alatti Erzsébetvárosi Zsidó Történeti Tárban megvalósult „Erzsébetváros Kincsei” című programsorozat keretében az alábbiak megvalósítására fordítsuk az alábbi programok megvalósításával:

* Szabó Lajos előadása Hajós Alfrédről az első magyar olimpikonról (tervezett időpont: 2024. június 6.)
* Szunyogh Szabolcs előadása erzsébetvárosi sportolókról (tervezett időpont: 2024. június 19.)
* Bóka László Kalmár Pál estje (tervezett időpont: egyeztetés alatt)
* Róth Miksa Emlékház és Gyűjtemény ingyenes megtekintése a kerület lakosai számára (tervezett időpont: 2024. május 29.)

Az első három programon fellépő művészek tiszteletdíjának tervezett összege 200.000 Ft, amelyet a fenti forrásból biztosítana az Önkormányzat. A Róth Miksa Emlékház és Gyűjtemény ingyenes látogatásának lehetőségét az ERöMŰVHÁZ Nonprofit Kft. ajánlotta fel.

A programokkal kapcsolatban az ülésen adok részletesebb tájékoztatást.

Kérem a tisztelt Bizottságot, hogy fogadja el az Erzsébetváros Kincsei 2024. évre tervezett programsorozatát.

**Határozati javaslat**

**Az Erzsébetvárosi Értéktár Bizottság …/2024. (V.29.) határozata az Erzsébetváros Kincsei 2024. évi programjairól**

Az Erzsébetvárosi Értéktár Bizottság úgy dönt, hogy

1. az Erzsébetváros Kincsei című programsorozat 2024. évben megvalósítandó programjait az alábbiak szerint elfogadja:

* Szabó Lajos előadása Hajós Alfrédről az első magyar olimpikonról
* Szunyogh Szabolcs előadása erzsébetvárosi sportolókról
* Bóka László Kalmár Pál estje
* Ingyenes múzeumi látogatás kerületi lakosok részére a Róth Miksa Emlékház és Gyűjteményben

1. Felkéri az Értéktár Bizottság elnökét, hogy a Bizottság döntéséről tájékoztassa a Polgármestert a programok megvalósítása érdekében.

**Felelős:** Szücs Balázs elnök

**Határidő:** folyamatos

Budapest, 2024. május 29.

Szücs Balázs

Értéktár Bizottság elnöke